Lav et referat af nedenstående tekst:

Tekst:
Alt lige fra hårde knops til total ødelæggelse. Torsdag måtte ejerne af strandhusene ved Løkken redde det, som var tilbage efter stormen. For på trods af, at 40 af de ikoniske badehuse var blevet fjernet inden det hele gik løs, så stod en større del af dem fortsat tilbage til, at vand og blæst kunne få sine fingre i dem. Men mens mange var uheldige, skulle man tro andre havde bedt en ekstra bøn til guderne, som havde skånet få af badehusene. - Det ser ikke så slemt ud. Ikke for vores vedkommende. Der er andre, som har det slemt, hvor husene er fuldstændig ødelagte, siger Carsten Salvig Vandkrog, som nu bor i Aarhus, mens han kan kigge over til en mindre heldig nabo. For ved siden af Carsten Salvig Vandkrogs badehus lå Max Halvorsen fra Københavns engang. Efter Hans stod kun bunden tilbage. - Resten ligger nede langs bækken, så der var vi nede i går, og så fik vi de sørgelige rester. Det er trist og svært, men sådan er det, siger Max Halvorsen. Spredt for alle vinde På trods af smadrede badehuse, slap Nordjylland fra stormen. Selvom ejendele skulle findes spredt over det hele. Endda også lidt længere væk. For både Max og flere af de andre, kunne se flere af deres ting svømme rundt ved udløbet af Uggerby Å, hvor vragdelene er blæst flere hundrede meter op ad vandløbet. - Som mig bekendt, så kan man ikke forsikre badehusene. Og det er der måske en god grund til. Sådan er det. Der er ikke så meget at gøre ved det. Man må bare bygge nyt, og så er vi klar til næste sommer, siger Max Halvorsen. Og for den lokale vognmand, som har været med til at fjerne nogle af husene, så trøster han sig også ved, at det heldigvis kun er materiel skade. - Folk ved jo godt, at når de står tæt ved vandet, så kan de komme ud at svømme. Men selvfølgelig er det da øv. Men igen, der er jo ikke nogen, der er døde, siger Bo Sand. Nu er der kun tilbage for badehusejerne at genopbygge deres hyggelige huse og få fundet de sidste ejendele.

Referat:
Efter en hård omgang blæst, hvor stormen Hans ramte. Står flere nu tilbage med sørgelige rester.